Diari Oficial de la Generalitat Valenciana


Sumari del DOGV 6477, del 10-03-2011 (2011/2699)

RESOLUCIÓ de 17 de febrer de 2011, de la Conselleria d'Educació, pe la qual es convoca el procés de selecció de projectes de centres públics que s' incorporaran al Programa experimental d'atenció extraordinària i reforç fora de l'horari lectiu, en els instituto d'Educació Secundària de la Comunitat Valenciana durant el curs 2010-2011, adreçat a l'alumnat de 3r i 4t d'ESO amb dificultat en les matèries que s'especifiquen.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2699


Data del document
:   17-02-2011

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament
    * legislació

RESOLUCIÓ de 17 de febrer de 2011, de la Conselleria d'Educació, pe la qual es convoca el procés de selecció de projectes de centres públics que s' incorporaran al Programa experimental d'atenció extraordinària i reforç fora de l'horari lectiu, en els instituto d'Educació Secundària de la Comunitat Valenciana durant el curs 2010-2011, adreçat a l'alumnat de 3r i 4t d'ESO amb dificultat en les matèries que s'especifiquen. [2011/2699]
L'Orde d'11 d'abril de 2006, per la qual es regula l'avaluació diagnòstica en l'ensenyança bàsica de la Comunitat Valenciana, establix que esta té com a finalitat obtindre informació que permeta comprovar el grau d'adquisició de les competències bàsiques del currículum corresponent a l'Educació Primària i Educació Secundària Obligatòria.
Els objectius específics d'esta avaluació diagnòstica són obtindre informació sobre les competències curriculars aconseguides per l'alumnat en les matèries o àrees avaluades, analitzar els resultats i informar d'estos als centres directius de la Conselleria d'Educació perquè així puguen prendre totes les mesures que consideren oportunes, en l'àmbit de les seues competències, per a millorar la qualitat de l'ensenyança.
De l'anàlisi dels resultats de la dita avaluació diagnòstica, que té un caràcter informatiu i orientador per als centres, el professorat, l'alumnat i les seues famílies i que no té efectes acadèmics per a l'alumnat, se'n desprén la necessitat de millorar l'èxit acadèmic del nostre alumnat, especialment en les matèries instrumentals.
Durant el curs 2007-2008, es va convocar i es va regular per la Resolució de 21 d'abril de 2008 (DOCV núm. 5754, de 02.05.2008) el funcionament dels programes d'atenció extraordinària i reforç durant el mes de juliol dirigits a l'alumnat de 3r i 4t d'ESO amb dificultats en les matèries que s'hi especifiquen, en els instituts d'Educació Secundària de la Comunitat Valenciana. Així mateix, durant el curs 2008-2009 es va convocar i es va regular per l'Orde de 26 de març de 2009 (DOCV núm. 5986, de 01.04.2009) el funcionament dels programes d'atenció extraordinària i reforç fora de l'horari lectiu, dirigit a l'alumnat de 3r i 4t d'ESO amb dificultats en les matèries que s'hi especifiquen, en els instituts d'Educació Secundària de la Comunitat Valenciana. Finalment, durant el curs 2009-2010 l'Orde 28/2010, de 19 d'abril (DOCV núm. 6253, de 26.04.2010), de la Conselleria d'Educació, es va convocar i es va regular el funcionament del Programa experimental d'atenció extraordinària i reforç, en els instituts d'Educació Secundària de la Comunitat Valenciana, fora de l'horari lectiu, dirigit a l'alumnat de 3r i 4t d'ESO amb dificultats en les matèries que s'hi especifiquen.
L'avaluació d'estos va confirmar l'eficàcia dels programes de reforç com a estratègia de superació de les carències i insuficiències formatives de l'alumnat respecte a les assignatures avaluades negativament.
La importància de l'obtenció del títol de graduat en Educació Secundària per a la continuïtat d'estudis postobligatoris, així com per a la integració social i laboral de l'alumnat, justifica el desenrotllament de programes de reforç principalment en els dos últims cursos de l'Educació Secundària Obligatòria. Este programa, a més, pretén promoure la investigació i innovació educativa com a principi de qualitat en l'atenció a l'alumnat amb necessitat de reforç educatiu, per a detectar bones pràctiques que puguen ser difoses posteriorment a la comunitat educativa.
Per això, fent ús de les atribucions que em conferix l'article 28 de la Llei 5/1983, de 30 de desembre, del Consell, i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, vista la proposta de la directora general d'Avaluació, Innovació i Qualitat Educativa i de la Formació Professional, de data 16 de febrer de 2011, en coordinació amb la Direcció General d'Ordenació i Centres Docents, i de conformitat amb esta, resolc:
Primer. Objecte i àmbit d'aplicació
Constituïx l'objecte de la present resolució la convocatòria del programa experimental d'atenció extraordinària i reforç dirigit a l'alumnat de 3r i 4t d'Educació Secundària Obligatòria, en instituts d'Educació Secundària de la Comunitat Valenciana, que es realitzarà fora de l'horari lectiu durant el curs 2010-2011 d'acord amb les instruccions que s'establixen en els annexos I i II de la present resolució.
Segon. Objectiu i matèries
1. El present programa té com a objectiu principal la superació per part de l'alumnat de 3r i 4t d'Educació Secundària Obligatòria de determinades matèries, per mitjà d'estratègies de motivació, individualització i seqüenciació dels aprenentatges en el marc d'un programa experimental, realitzat fora de l'horari lectiu, al mateix temps que es promou la investigació i la innovació educativa com a principi de qualitat en l'atenció a l'alumnat amb necessitat de reforç educatiu, per a detectar bones pràctiques que puguen ser difoses posteriorment a la comunitat educativa.
2. Les matèries que poden ser objecte del present programa són les següents:
- Matemàtiques.
- Castellà: Llengua i Literatura.
- Valencià: Llengua i Literatura.
- Llengua Estrangera: Anglés.
Tercer. Modalitats
S'establixen dos modalitats de realització del programa:
1. Modalitat A: Atenció extraordinària i reforç durant els mesos de maig i juny de 2011, les instruccions de la qual es troben regulades en l'Annex I.
2. Modalitat B: Atenció extraordinària i reforç durant el mes de juliol de 2011, les instruccions de la qual es troben regulades en l'Annex II.
Quart. Destinataris
1. Podran participar voluntàriament en este programa els instituts d'Educació Secundària de titularitat de la Generalitat. S'exclouran de la modalitat A els grups d'aquells centres que tinguen autoritzat, durant el curs 2010-2011, un Programa experimental d'ampliació de l'horari escolar per a 3r i 4t d'ESO en les matèries que són objecte del present programa, coincidint el professorat i alumnat.
2. El director o la directora de l'institut d'Educació Secundària prendrà la decisió de participar en el programa, oïda la Comissió de Coordinació Pedagògica i sempre que hi haja professorat del seu centre que desitge participar en el desenrotllament d'aquell.
3. El director o la directora de l'institut d'Educació Secundària designarà un membre de l'equip directiu com a coordinador o coordinadora del programa, les funcions del qual seran les de planificar, organitzar, coordinar i avaluar el desenrotllament del programa en el centre.
Quint. Professorat
1. La participació del professorat de l'institut d'Educació Secundària en el desenrotllament d'este programa experimental i d'innovació educativa és voluntària, i serà requisit imprescindible estar adscrit a algun dels departaments didàctics del centre i que tinga l'atribució docent per a impartir les matèries que poden ser objecte del programa.
2. El professorat podrà participar en una o en ambdós modalitats de les previstes en la present resolució.
3. Al professor o professora de cada una de les matèries que participe en el programa convocat per la present resolució, se li reconeixeran, fins a un total de 60 hores en la modalitat A i fins a un total de 100 hores en la modalitat B, atés que este programa d'innovació educativa s'ajusta al que es preceptua en l'article vint-i-sis de l'Orde 99/2010, de 21 de desembre, de la Conselleria d'Educació, per la qual es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat (DOCV núm. 6443, de 21.01.2011), tal com assenyala l'article quaranta-u de l'esmentada orde, als efectes del complement retributiu relacionat amb la formació permanent del professorat. A este efecte, també se li reconeixeran les mateixes hores al director o directora de l'institut d'Educació Secundària i al coordinador o coordinadora del programa.
4. El Servici de Formació del Professorat de la Direcció General de Personal de la Conselleria d'Educació, al terme del programa, expedirà al professorat participant, així com al director o directora del centre i al coordinador o coordinadora del programa, la corresponent certificació.
Sext. Sol·licituds, documentació i termini de presentació
1. Els directors i les directores dels instituts d'Educació Secundària que desitgen participar en la present convocatòria hauran de dirigir a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, situada en l'avinguda de Campanar número 32 (46651) de València, la documentació següent:
a) Sol·licitud de participació, degudament omplida, d'acord amb el model recollit en l'Annex III d'esta resolució.
b) Projecte de realització del programa en el centre, d'acord amb el que establix l'apartat sèptim d'esta resolució.
2. La documentació serà presentada per mitjà de qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds presentades en les oficines de correus hauran de complir el procediment establit en l'article 205.3 del Reglament del Servici de Correus: les instàncies seran presentades en sobre obert perquè la persona encarregada estampe en aquelles el segell de dates. Haurà de figurar-hi amb claredat el nom de l'oficina i la data de presentació.
3. S'enviarà una còpia de la sol·licitud i del projecte per a la realització del programa en el centre al correu electrònic: programa\_tsvv@fhi.fw
4. El termini de presentació de la documentació per a participar en el programa dins de la modalitat A finalitza el dia 8 d'abril de 2011.
5. El termini de presentació de la documentació per a participar en el programa dins de la modalitat B finalitza el dia 10 de juny de 2011.
Sèptim. Característiques del projecte
1. La descripció del projecte es presentarà en paper, i s'ajustarà al format següent: extensió màxima de 10 pàgines, format Din A4 i font Arial 12 o semblant a doble espai.
2. El projecte es regirà pel guió següent:
1. Objectius del projecte.
2. Situació i necessitat d'este.
3. Alumnat participant i criteris de selecció d'este.
4. Professorat participant i matèries que es preveuen.
5. Calendari i horari de realització.
Octau. Avaluació de l'alumnat que participe en la modalitat B
El professorat que participe en el programa d'atenció extraordinària i reforç fora de l'horari lectiu en la modalitat B podrà programar una prova al llarg de l'última setmana del mes de juliol per a l'alumnat que considere que ha aconseguit els objectius del programa, que en cas de ser superada podrà ser tinguda en compte pel departament didàctic corresponent per a la qualificació de la prova extraordinària a què es fa referència en l'article quint, punt 2, i en l'article 7, punt 2, de l'Orde de 14 de desembre de 2007 de la Conselleria d'Educació, sobre avaluació en Educació Secundària Obligatòria (DOCV núm. 5665, de 21.12.2007).
Nové. Assessorament
Els instituts d'Educació Secundària participants en el present programa podran reclamar l'assistència i l'assessorament dels centres de formació, innovació i recursos educatius de la Comunitat Valenciana (CEFIRE) perquè els siga proporcionada la informació necessària que els facilite el desenrotllament de metodologies innovadores i la utilització de materials didàctics i recursos educatius que permeten una atenció individualitzada i altament motivadora.
Deu. Finançament i forma de pagament
1. Per resolució de la directora general d'Avaluació, Innovació i Qualitat Educativa i de la Formació Professional, els adjudicataris rebran una quantitat econòmica a fi de compensar els gastos derivats de la posada en marxa d'este programa en el centre.
2. Atenent el nombre de projectes presentats, es fixarà la quantitat econòmica per grup constituït i nombre d'alumnes. Cada institut d'Educació Secundària participant rebrà la quantitat econòmica proporcional que li corresponga, en funció del nombre de grups que es constituïsquen en aquell per al desenrotllament del seu projecte i del nombre d'alumnes participants en cada grup.
3. El finançament d'este programa està previst en el conveni subscrit entre el Ministeri d'Educació i la Generalitat per al desenrotllament del Pla de suport a l'aplicació de la Llei Orgànica 2/2006, de 3 de març d'Educació.
4. La quantitat total màxima destinada a la realització d'este programa ascendix a la quantitat de 60.000 euros, amb càrrec al capítol II, Gasto corrent, secció, servici, centre gestió i Programa 99.65.77.664.49 dels Pressupostos de la Generalitat per a l'exercici 2011, i a l'aplicació pressupostària 48.57.427L.809 del Ministeri d'Educació.
Onze. Difusió, aplicació i compliment del programa
1. Les direccions territorials competents en matèria d'educació, en el seu corresponent àmbit de gestió, adoptaran les mesures necessàries per a la difusió i aplicació d'esta resolució.
2. La Inspecció Educativa vetlarà pel compliment i el bon desenrotllament d'este programa en els centres educatius amb subjecció a la present resolució.
Dotze. Avaluació del programa
La Conselleria d'Educació, a través de la Direcció General d'Avaluació, Innovació i Qualitat Educativa i de la Formació Professional, realitzarà durant el primer trimestre del curs 2011-2012 una avaluació respecte al funcionament del programa convocat a través de la present resolució, a fi de millorar, si és procedent, la seua estructura i funcionament en pròximes convocatòries.
Tretze. Delegació
Es delega en la Direcció General d'Avaluació, Innovació i Qualitat Educativa i de la Formació Professional la facultat de concedir les quantitats econòmiques destinades a compensar els gastos derivats de la posada en marxa del programa, d'adoptar les mesures oportunes per al compliment d'esta resolució i de resoldre i notificar totes les incidències que es plantegen en la seua interpretació i execució.
Catorze. Producció d'efectes
La present resolució produirà efectes l'endemà de ser publicada en el Diari Oficial de la Comunitat Valenciana.
València, 17 de febrer de 2011.- El conseller d'Educació: Alejandro Font de Mora Turón.
Annex I
Instruccions de funcionament del programa experimental d'atenció extraordinària i reforç a l'alumnat de 3r i 4t d'Educació Secundària Obligatòria matriculat en instituts d'Educació Secundària de la Comunitat Valenciana (modalitat A)
Primera. Descripció i objectiu
El programa objecte de la present convocatòria és concebut com una experiència d'innovació educativa dirigida a millorar les taxes d'èxit escolar i reduir l'abandó escolar prematur a través d'estratègies de motivació, individualització i seqüenciació dels aprenentatges en el marc d'un programa experimental. L'objectiu en la modalitat A d'este programa és facilitar a l'alumnat la superació de les matèries establides en esta resolució en la convocatòria ordinària de juny de 2011.
Segona. Alumnat
Podrà participar en el programa l'alumnat de 3r i 4t d'Educació Secundària Obligatòria dels instituts d'Educació Secundària i seccions de titularitat de la Generalitat, per a reforçar l'aprenentatge de determinades matèries en les quals presenten dificultats constatades a partir de l'avaluació negativa en totes o en alguna de les avaluacions realitzades durant el curs 2010-2011.
Els instituts d'Educació Secundària que participen en este programa establiran els criteris objectius per a la selecció de l'alumnat susceptible de participar en el seu centre en el present programa. En la segona avaluació del curs, l'equip educatiu proposarà al tutor/a que informe els pares, mares o tutors sobre la conveniència que l'alumne o l'alumna participe en esta modalitat del programa.
La participació de l'alumnat en este programa té un caràcter voluntari i necessita l'autorització de la seua família, així com el compromís d'esta en el compliment de les condicions establides en la present resolució.
Esta acceptació i compromís per part de l'alumnat i de les famílies es realitzarà per escrit, segons el model establit per cada un dels instituts d'Educació Secundària participants, que haurà de ser custodiat pel centre fins a la finalització del programa.
En tot cas, atés el caràcter voluntari del programa, l'alumne o alumna que a juí del professorat no seguisca amb aprofitament el desenrotllament d'este, mostre actituds contràries a la convivència o no realitze les tasques que se li encomanen, perdrà el dret a continuar assistint al programa.
En este cas, el director o directora del centre resoldrà en conseqüència, i haurà de comunicar a la família la no-continuïtat de l'alumne en este programa, motivant les causes per les quals es pren esta decisió.
Tercera. Matèries
Els projectes configurats dins del present programa es realitzaran sobre les següents matèries de 3r i 4t d'Educació Secundària Obligatòria:
- Matemàtiques (A i B en el cas de 4t d'ESO).
- Castellà Llengua i Literatura.
- Valencià: Llengua i Literatura.
- Llengua Estrangera: Anglés.
Quarta. Organització dels grups
Els grups s'organitzaran per cursos i matèries, amb un mínim de set i un màxim de quinze alumnes per grup.
El coordinador o coordinadora del programa, sota la supervisió del director o directora, organitzarà els grups, el seu calendari i horari, així com els recursos necessaris per a la posada en marxa d'estos.
Quinta. Calendari i horari dels grups
El programa experimental d'atenció extraordinària i reforç fora de l'horari lectiu dirigit a l'alumnat de 3r i 4t d'Educació Secundària Obligatòria, en la seua modalitat A es realitzarà durant els mesos de maig i de juny, en concret entre els dies 3 de maig i 10 de juny de 2011.
Cada un dels grups constituïts, per cada curs i matèria rebrà una hora setmanal de reforç fora de l'horari lectiu, de tal manera que en finalitzar el programa l'alumnat participant haja rebut 6 hores de reforç en cada una de les matèries en què es realitze el programa.
Amb caràcter general, per a facilitar que l'alumnat puga acudir a més d'una de les matèries objecte de reforç i per a impedir la sobrecàrrega horària, cada dia de la setmana es podrà dedicar al reforç d'una matèria en cada un dels cursos.
Sexta. Professorat
El professorat participant en este programa podrà assumir el reforç d'un o de dos grups, amb independència del curs de què es tracte. En el primer cas impartirà 6 hores de reforç directe a l'alumnat, i en el segon cas impartirà 12 hores de reforç directe a l'alumnat. La resta de l'horari serà dedicat a la preparació per part del professorat de les activitats, exercicis i materials innovadors que s'han d'utilitzar en el programa i a la correcció de les tasques encomanades a l'alumnat que hi participa.
Al professor o professora de cada una de les matèries que participe en el programa regulat per la present resolució, se li reconeixeran 30 hores en cas que impartisca 6 hores de reforç directe a l'alumnat i 60 hores en cas que impartisca 12 hores de reforç directe a l'alumnat en esta modalitat A, atés que este programa d'innovació educativa s'ajusta al que es preceptua en l'article vint-i-sis de l'Orde 99/2010, de 21 de desembre, de la Conselleria d'Educació, per la qual es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat (DOCV núm. 6443, de 21.01.2011), tal com assenyala l'article quaranta-u de l'esmentada orde, pel qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, als efectes del complement retributiu relacionat amb la formació permanent del professorat. A este efecte, també se li reconeixeran les mateixes hores al director o directora de l'institut d'Educació Secundària i al coordinador o coordinadora del programa.
Annex II
Instruccions de funcionament del Programa experimental d'atenció extraordinària i reforç a l'alumnat de 3r i 4t d'Educació Secundària Obligatòria matriculat en instituts d'Educació Secundària de la Comunitat Valenciana (modalitat B)
Primera. Descripció i objectiu
El programa objecte de la present convocatòria és concebut com una experiència d'innovació educativa dirigida a millorar les taxes d'èxit escolar i reduir l'abandó escolar prematur a través d'estratègies de motivació, individualització i seqüenciació dels aprenentatges en el marc d'un programa experimental. L'objectiu en la modalitat B d'este programa és facilitar la superació, per part de l'alumnat, de les matèries establides en esta resolució en la convocatòria extraordinària de 2011.
Segona. Alumnat
Podrà participar en el programa l'alumnat de 3r i 4t d'Educació Secundària Obligatòria dels instituts d'Educació Secundària i seccions de titularitat de la Generalitat, per a reforçar l'aprenentatge de determinades matèries en les quals presenten dificultats constatades a partir de l'avaluació negativa en la convocatòria ordinària de juny realitzada en el curs 2010-2011.
Els instituts d'Educació Secundària que participen en este programa establiran els criteris objectius per a la selecció de l'alumnat susceptible de participar en el seu centre en el present programa. En l'avaluació de final de curs l'equip educatiu proposarà al tutor/a que en l'informe final incloga com a observació la informació als pares, mares o tutors de la conveniència que l'alumne o l'alumna participe en esta modalitat del programa.
La participació de l'alumnat en este programa té un caràcter voluntari i necessita l'autorització de la seua família, així com el compromís d'esta en el compliment de les condicions establides en la present resolució.
Esta acceptació i compromís per part de l'alumnat i de les famílies es realitzarà per escrit, segons el model establit per cada un dels instituts d'Educació Secundària participants, que haurà de ser custodiat pel centre fins a la finalització del programa.
En tot cas, atés el caràcter voluntari del programa, l'alumne o alumna que a juí del professorat no seguisca amb aprofitament el desenrotllament d'este, mostre actituds contràries a la convivència o no realitze les tasques que se li encomanen, perdrà el dret a continuar assistint al programa.
En este cas, el director o directora del centre resoldrà en conseqüència, i haurà de comunicar a la família la no-continuïtat de l'alumne en este programa, motivant les causes per les quals es pren esta decisió.
Tercera. Matèries
Els projectes configurats dins del present programa es realitzaran sobre les següents matèries de 3r i 4t d'Educació Secundària Obligatòria:
- Matemàtiques (A i B en el cas de 4t d'ESO).
- Castellà: Llengua i Literatura.
- Valencià: Llengua i Literatura.
- Llengua Estrangera: Anglés.
Quarta. Organització dels grups
Els grups s'organitzaran per cursos i matèries, amb un mínim de set i un màxim de quinze alumnes per grup.
El coordinador o coordinadora del programa, sota la supervisió del director o directora, organitzarà els grups, el seu calendari i horari, així com els recursos necessaris per a la seua posada en marxa.
Quinta. Calendari i horari dels grups
El programa experimental d'atenció extraordinària i reforç fora de l'horari lectiu dirigit a l'alumnat de 3r i 4t d'ESO en la seua modalitat B es realitzarà una vegada finalitzades les activitats escolars del curs acadèmic de 2010-2011, en horari de matí, de 9:00 a 13:00 hores, els dimarts, dimecres i dijous entre els dies 28 de juny i 21 de juliol de 2011.
Cada un dels grups constituïts, per cada curs i matèria rebrà una hora diària de reforç, de tal manera que en finalitzar el programa hagen rebut 12 hores de reforç en cada una de les matèries en què es realitze el programa.
Sexta. Professorat
El professorat pot assumir el reforç d'un o de dos grups, amb independència del curs de què es tracte. En el primer cas impartirà 12 hores de reforç directe a l'alumnat, i en el segon cas impartirà 24 hores de reforç directe a l'alumnat. La resta de l'horari serà dedicat a la preparació per part del professorat de les activitats, exercicis i materials innovadors que s'han d'utilitzar en el programa i a la correcció de les tasques encomanades a l'alumnat que hi participa.
Al professor o professora de cada una de les matèries que participe en el programa regulat per la present resolució, se li reconeixeran 60 hores en cas que impartisca 12 hores de reforç directe a l'alumnat i 100 hores en cas que impartisca 24 hores de reforç directe a l'alumnat en esta modalitat B, atés que este programa d'innovació educativa s'ajusta al que es preceptua en l'article vint-i-sis de l'Orde 99/2010, de 21 de desembre, de la Conselleria d'Educació, per la qual es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat (DOCV núm. 6443, de 21.01.2011), tal com assenyala l'article quaranta-u, de l'esmentada orde, pel qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, als efectes del complement retributiu relacionat amb la formació permanent del professorat. A este efecte, també se li reconeixeran les mateixes hores al director o directora de l'institut d'Educació Secundària i al coordinador o coordinadora del programa.